שיחה:קונקטיביזם

thread_title: כתיבת הערך

message: שלום Shav70! אני Chemmed, אני בודקת את הערך שלך במסגרת הקורס. ניכרת ההשקעה בערך, החלוקה לפרקים, הקישורים החיצוניים. עדיין הערך קצת "כבד" לקריאה, אבל צריך לזכור שהנושא שבו הוא עוסק כזה. בכל זאת כדאי שלפחות הפתיחה תהיה נהירה גם למי שנחת בערך הזה בלי שום ידע מוקדם בתיאוריות חינוכיות. נקודות ספציפיות ששווה לשפר:
* שווה לכתוב הגדרה קצרה או להעביר את פסקת הפתיחה לפני תוכן העניינים, כמו שמקובל ברוב הערכים בויקי. רצוי שלא יהיה פרק "קונקטיביזם" שכל הסעיפים הם תת פרקים שלו, אלא שמעבר לפסקת הפתיחה כל סעיף יהיה פרק בפני עצמו. בוודאי ש"ראו גם" כדאי שיופיע כמו בערכים אחרים בויקי כפרק נפרד ולא סתם ככותרת משנה.
* אגב הגדרה, הפסקה הפותחת שלך פחות מעבירה את הרעיון העיקרי של התיאוריה לקורא הלא מקצועי, שקורא רק שזו תיאוריה כלשהי של ויגוצקי. הפתיחה "מלשון connect" מצויינת (ורצוי לתרגם, משהו בסגנון "מלשון connect, כלומר חיבור") אבל אפשר להוסיף אחרי משפט מבהיר, משהו בסגנון הפתיח של הערך באנגלית: (קונקטיביזם) הוא השערה המדגישה את ההקשר התרבותי והחברתי בלמידה. 
* עדיף שלא לקשר ישירות בתוך הטקסט לויקי האנגלית, אלא להשאיר את הקישורים אדומים ולהוסיף למטה קישורים לערכים האנגליים לקריאה נוספת. הסיבה היא שקישורים כאלה מבלבלים את הקוראים שמצפים למצוא טקסט עברי מאחורי קישורים מהתבנית הזו, וגם היעדר קישורים אדומים לא יעודד אנשים לכתוב את הערכים החסרים בעברית. כמו כן עדיף לוותר על שילוב טקסט אנגלי בערך, כמו Socially Distributed Cognition או social cognitive theory שגם מקשרים לערך האנגלי וגם מתורגמים מייד אחרי כן לעברית ממילא.
* העקרונות בפסקה/פרק העוסק בהם לא מופיעים אצלך בצורת רשימה אלא כטקסט רציף, אף על פי שנראה מקוד המקור ששהתכוונת לעשות רשימה.
* אפשר וכדאי להוסיף הרבה קישורים פנימיים לדפי ויקי. למשל לערכים הקיימים כבר "תיאוריה" "כריית מידע בחינוך", "לב ויגוצקי", "נתונים", "רגש" "צומת (רשת)" וכו'
* נראה שניסית לשים הערות שוליים אבל זה לא ממש הצליח לך. כדאי לוותר על [5] או [6] אם הם מופיעים סתם כטקסט ולא מקשרים להערות שוליים. חלק ממה שכדאי להיות בהערות שוליים מופיע אצלך כסוגריים בתוך הטקסט ושובר את רצף הקריאה: למשל (האצ'ינס, 1995), (ויגוצקי, אונטב, לוריא, ואחרים מתחילות בשנת 1920) או (Brown, Collins, וDuguid, 1989; Greeno & Moore, 1993). האחרון גם מופיע באנגלית ושובר עוד יותר את רצף הקריאה.
* השתמשת לא מעט בטקסט אנגלי בתוך הטקסט העברי, בעיקר באזכור שמות, למשל verhagen שעדיף לתעתק לעברית ולא להשאיר את השם באנגלית. כנ"ל kop and hill, kere, ally chati ועוד
* עדיף פרק "קישורים חיצוניים" ולא פרק "ראו גם" שמכיל רק קישורים חיצוניים. כל הטקסטים שהפנית אליהם בתוך הערך יכולים להופיע ב"ראו גם", עם השמות המלאים של החיבורים ולא רק ציון מחבר ושנה. יש לך מספיק חומר בשביל "ראו גם" וגם בשביל "קישורים חיצוניים". רצוי שה-URL לא תופיע כטקסט בפרק הזה אלא שהמילים "קונקטיבזם תורת למידה חדשה" עצמן יקשרו ל- http://portal.macam.ac.il/ArticlePage.aspx?id=9502
* תיקונים לשוניים: 
# אפשר לוותר על הפסיק לפני "הוא מטאפורה זו"
# "עוסקת רק רכישת ידע" >> רק ברכישת ידע
# "הלמידה היא קריטית יותר מ-" >> הלמידה קריטית יותר מ-
# "בקורת" >> "ביקורת"
* הערך שלך לא מקושר לקטגוריות
אם נתקלת בקשיים עם עשיית דברים באמצעות קוד המקור של ויקי, אפשר לשפר את העבודה על הערות שוליים, פרקים, קישורים ועיצוב הערך באופן כללי ע"י העורך הגרפי של ויקי, לפחות כהשלמה. בהצלחה! Chemmed - שיחה 04:34, 8 בפברואר 2015 (IST)
Chemmed
replies: text: :תודה על המשוב, Chemmed! שביט, הדבר העיקרי שצריך עדיין לעשות הוא להוסיף מקורות (הערות שוליים) ולהפוך את כל שמות החוקרים המוזכרים לשמות בעברית בשם מלא. תיקנתי כמה מהם אך עליכן להשלים את העבודה. כמו כן, שימו לב שרווח מוסיפים אחרי פסיק, נקודה או נקודתיים, ולא לפניו. כמו כן, יש להקפיד על כיתוב אחיד של בכתיב מלא של מינוחים, למשל: יש לכתוב קונקטיביזם כך, ולא לוותר על אף יוד בשם. בהצלחה! Shani - שיחה 20:53, 1 ביוני 2015 (IDT)
thread_title: הערכת עמיתים